
谞讝讬专 讻讟 注"讗 - 驻讬专讜砖 砖讟讬讬谞讝诇抓

讗诪专 讘砖诐 专讬砖 诇拽讬砖: 讻讚讬 诇讞谞讻讜 讘诪爪讜转 讜诇诇诪讚讜 讻讬爪讚 谞讜讛讙讬诐 讘诪爪讜讜转 谞讝讬专讜转. 讜砖讜讗诇讬诐: 讗讬 讛讻讬 [讗诐 讻讱] 讗驻讬诇讜 讗砖讛 谞诪讬 [讙诐 讻谉] 转讜讻诇 诇讛讚讬专 讗转 讘谞讛 讘谞讝讬专 讻讚讬 诇讞谞讻讜 讘诪爪讜讜转! 讜诪砖讬讘讬诐: 拽住讘专 [住讘讜专 讛讜讗]: 讗讬砖 讞讬讬讘 诇讞谞讱 讘谞讜 讘诪爪讜转, 讜讗讬谉 讛讗砖讛 讞讬讬讘转 诇讞谞讱 讗转 讘谞讛.


讜注讜讚 诪拽砖讬诐: 讘砖诇诪讗 [谞谞讬讞] 诇专' 讬讜讞谞谉 砖讗诪专 砖讛诇讻讛 讛讬讗 讘谞讝讬专 鈥�/b> 讗诪讟讜 诇讛讻讬 [诪砖讜诐 讻讱] 讗驻砖专 诇讚讬讬拽 讘诪砖谞转谞讜: 讘谞讜 鈥�/b> 讗讬谉 [讻谉] 讬讻讜诇 诇讛讚讬专讜 讘谞讝讬专, 讘转讜 鈥�/b> 诇讗, 砖讻讱 谞讗诪专讛 讛诇讻讛 讜讗讬谉 诇讞驻砖 诇讛 讟注诐. 讗诇讗 诇专讬砖 诇拽讬砖 砖讛讟注诐 讛讜讗 诪砖讜诐 讞讬谞讜讱, 讗诐 讻谉 讗驻讬诇讜 讘转讜 讬讜讻诇 讛讗讘 诇讛讚讬专讛 讘谞讝讬专讜转, 诪砖讜诐 讞讬谞讜讱! 讜诪砖讬讘讬诐: 拽住讘专 [住讘讜专 讛讜讗]: 讘谞讜 鈥�/b> 讞讬讬讘 诇讞谞讻讜, 讘转讜 鈥�/b> 讗讬谞讜 讞讬讬讘 诇讞谞讻讛, 讜诇讻谉 讙诐 讗讬谞讜 讬讻讜诇 诇讛讚讬专讛 讘谞讝讬专讜转.


 讜注讜讚 砖讜讗诇讬诐: 讘砖诇诪讗 [谞谞讬讞] 诇讚注转 专' 讬讜讞谞谉 砖讗诪专 讛诇讻讛 讛讬讗 讘谞讝讬专 鈥�/b> 讗讛讻讬 [诪砖讜诐 讻讱] 讗驻砖专 诇讚讬讬拽 讘诪砖谞转谞讜: 讘谞讝讬专讜转 鈥�/b> 讗讬谉 [讻谉], 讜讗讬诇讜 讘砖讗专 谞讚专讬诐 鈥�/b> 诇讗, 砖讗讬谞讜 讬讻讜诇 诇讛讚讬专 讗转 讘谞讜 讘谞讚专 讗讞专. 讗诇讗 诇专讬砖 诇拽讬砖 砖讛讜讗 诪砖讜诐 讞讬谞讜讱 鈥� 讗诐 讻谉 讗驻讬诇讜 谞讚专讬诐 砖讬砖 讘讛诐 诪砖讜诐 讞讬谞讜讱 谞诪讬 [讙诐 讻谉]  讬讜讻诇 诇讛讚讬专 讗转 讘谞讜!


 讜诪砖讬讘讬诐: 诇砖讬讟转讜 讘诇砖讜谉  诇讗 诪讬讘注讬讗 [谞爪专讻讛] 拽讗诪专 [讗诪专] 讛转谞讗 讘诪砖谞转谞讜, 讜讻讱 讬砖 诇讛讘讬谉: 诇讗 诪讬讘注讬讗 [谞爪专讻讛] 诇讜诪专 讘谞讚专讬诐 讗讞专讬诐 砖诇 诪爪讜讛 讚诇讬转 诇讬讛 [砖讗讬谉 诇讜] 诇讘谉 谞讬讜讜诇 讻砖诪拽讬讬诐 讗转 讛谞讚专 讻砖讛讚讬专讜 讗讘讬讜, 砖讜讜讚讗讬 讬讻讜诇 讛讗讘 诇讛讚讬专 讗转 讘谞讜, 讗诇讗 讗驻讬诇讜 讘谞讝讬专讜转 讚讗讬转 诇讬讛 [砖讬砖 诇讜] 诇讘谉 谞讬讜讜诇, 砖讗讬谞讜 砖讜转讛 讬讬谉 讜讗讬谞讜 诪转讙诇讞 鈥� 讗驻讬诇讜 讛讻讬 [讻讱] 讞讬讬讘 诇讞谞讻讜, 讜诪砖讜诐 讻讱 讙诐 讬讻讜诇 诇讛讚讬专讜.


讜注讜讚 诪拽砖讬诐: 讘砖诇诪讗 [谞谞讬讞] 诇专' 讬讜讞谞谉 砖讗诪专 砖讛诇讻讛 诇诪砖讛 诪住讬谞讬 讛讬讗 讘谞讝讬专 鈥�/b> 讛讬讬谞讜 讚拽转谞讬 [讝讛讜 砖砖谞讛] 砖讗诐 诪讬讞讛 讗讜 砖诪讬讞讜讛讜 拽专讜讘讬讜 诪转讘讟诇转 讛谞讝讬专讜转, 砖讻讱 讛讬转讛 讛讛诇讻讛 砖讗讬谉 讛谞讝讬专讜转 讗诇讗 讘讛住讻诪转 讛拽专讜讘讬诐, 讜讗讬谉 诇讞驻砖 讟注诐 诇讚讘专.


讗诇讗 诇砖讬讟转 专' 讬讜住讬 讘专' 讞谞讬谞讗 砖讗诪专 讘砖诐 专讬砖 诇拽讬砖, 砖诇讚讘专讬讜 讟注诐 讛讚讘专 砖讬讻讜诇 诇讛讚讬专 讗转 讘谞讜 讘谞讝讬专 诪砖讜诐 讞讬谞讜讱 讛讜讗, 讗诐 讻谉 讻诇 讻诪讬谞讬讛讜谉 [讛讗诐 讛讻诇 讘讻讜讞诐] 砖诇 拽专讜讘讬诐 讚讗诪专讬谉 诇讬讛 [砖讗讜诪专讬诐 诇讜] 诇讗讘: 诇讗 转讬讙诪专讬讛 [转诇诪讚讜] 诪爪讜转?! 讜诪砖讬讘讬诐: 拽住讘专 [住讘讜专 讛讜讗]: 讻诇 讞讬谞讜讱 砖诇讗 讞砖讬讘 [讞砖讜讘] 讻讙讜谉 诪爪讜转 谞讝讬专讜转 砖讗讬谞讛 讞讜讘讛 讛诪讜讟诇转 注诇 讛讗讚诐, 诇讗 谞讬讞讗 诇讬讛 [谞讜讞 诇讜] 诇讘谉 诇讛爪讟注专 讘讚讘专 讝讛, 讜诪砖讜诐 讻讱 讬讻讜诇讬诐 讛讜讗 讗讜 拽专讜讘讬讜 诇诪讞讜转 讘讚讘专.


 讜注讜讚 诪拽砖讬诐: 讘砖诇诪讗 [谞谞讬讞] 诇专' 讬讜讞谞谉 砖讗诪专 砖讛诇讻讛 诪驻讜专砖转 诇诪砖讛 诪住讬谞讬 讛讬讗 讘谞讝讬专 鈥�/b> 诪砖讜诐 讛讻讬 [讻讱] 诪讙诇讞 讛讘谉 讗转 讻诇 砖注专讜 讘转讜诐 谞讝讬专讜转讜, 讜讗祝 砖转讜讱 讻讚讬 讻讱 注讘讬讚 [注讜砖讛] 讙诐 讛拽驻讛 砖诇 驻讗讜转 讛专讗砖 讜注讜讘专 注诇 诪讛 砖谞讗诪专 "诇讗 转拽讬驻讜 驻讗转 专讗砖讻诐" (讜讬拽专讗 讬讟, 讻讝), 砖讛专讬 讛转讜专讛 砖讗住专讛 讚讘专 讝讛, 讛讬讗 讗砖专 爪讬讜讜转讛 注诇 讛谞讝讬专 诇讙诇讞 讗转 砖注专讜.


讗诇讗 诇讚注转 专' 讬讜住讬 讘专' 讞谞讬谞讗 砖讗诪专 讘砖诐 专讬砖 诇拽讬砖 砖讛讟注诐 讛讜讗 讻讚讬 诇讞谞讻讜 讘诪爪讜转, 讜讗讬谉 讝讛 讗诇讗 诪讚讘专讬 住讜驻专讬诐, 讛讗 拽注讘讬讚 [讛专讬 讛讜讗 注讜砖讛] 讛拽驻讛  讜讗讬讱 讬讬讚讞讛 讗讬住讜专 转讜专讛 诪砖讜诐 讞讬谞讜讱 砖讛讜讗 诪爪讜讛 砖诪讚讘专讬 住讜驻专讬诐!


 讜诪砖讬讘讬诐:  拽住讘专 [住讘讜专 讛讜讗]: 讛拽驻转 讻诇 讛专讗砖 讗住讜专讛 专拽 诪讚专讘谞谉 [诪讚讘专讬 住讜驻专讬诐] 砖诇讗 谞讗住专 诪谉 讛转讜专讛 讗诇讗 讻讗砖专 讞讜转讱 专拽 讗转 驻讗讜转 讛专讗砖. 讜诪爪讜讜转 讞讬谞讜讱 讙诐 讛讜讗 诪讚专讘谞谉 [诪讚讘专讬 住讜驻专讬诐], 讜讗转讬 [讜讘讗讛] 诪爪讜转 讞讬谞讜讱 砖讛讬讗 讚专讘谞谉 [诪讚讘专讬 住讜驻专讬诐] 讜讚讞讬 [讜讚讜讞讛] 讗讬住讜专 讛拽驻讛 砖讗祝 讛讜讗 讚专讘谞谉 [诪讚讘专讬 住讜驻专讬诐].


讜注讜讚 诪拽砖讬诐: 讘砖诇诪讗 [谞谞讬讞] 诇专' 讬讜讞谞谉 砖讗诪专 砖讛诇讻讛 讛讬讗 讘谞讝讬专 鈥�/b> 讗讛讻讬 [诪砖讜诐 讻讱] 讻砖诪讙诇讞 讘住讜祝 谞讝讬专讜转讜 诪讬讬转讬 [诪讘讬讗] 拽专讘谉, 砖讻讱 谞讗诪专讛 讛讛诇讻讛 鈥� 砖讬讛讗 谞讝讬专 拽讟谉 讝讛 谞讞砖讘 讻谞讝讬专 讙讚讜诇 诇讻诇 讚讘专, 讜拽专讘谞讜 讻拽专讘谉 讻诇 谞讝讬专.


讗诇讗 诇专' 讬讜住讬 讘专' 讞谞讬谞讗 讗诪专 专讬砖 诇拽讬砖, 砖注讜砖讛 讝讗转 专拽 讻讚讬 诇讞谞讻讜 讘诪爪讜转 鈥� 谞诪爪讗 砖讗讬谉 讝讛 拽专讘谉 砖爪讬讜讜转讛 转讜专讛, 讜讗诐 讻谉 讛讗 拽讗 诪讬讬转讬 [讛专讬 讛讜讗 诪讘讬讗] 讞讜诇讬谉 诇注讝专讛! 讜诪砖讬讘讬诐: 拽住讘专 [住讘讜专 讛讜讗]: 讞讜诇讬谉 讘注讝专讛 诇讗讜 讚讗讜专讬讬转讗 [诇讗 讗讬住讜专 诪谉 讛转讜专讛 讛讜讗] 讗诇讗 专拽 诪讚讘专讬 住讜驻专讬诐, 讜诪砖讜诐 讞砖讬讘讜转 诪爪讜讜转 讞讬谞讜讱 讛讘谉 讗讬谉 讞讻诪讬诐 诪拽驻讬讚讬诐 注诇 讗讬住讜专 讝讛.


  讜注讜讚 砖讜讗诇讬诐: 讘砖诇诪讗 [谞谞讬讞] 诇专' 讬讜讞谞谉 砖讗诪专 砖讛诇讻讛 讛讬讗 讘谞讝讬专 鈥�/b> 讗讛讻讬 [注诇 讻谉] 讻讬 [讻讗砖专] 讛讘谉 诪讬讟诪讗 诪讬讬转讬 [诪讘讬讗] 拽专讘谉 爪讬驻专讬谉 [爪讬驻讜专讬诐] 讜讗讻讬诇 [讜讗讜讻诇] 讻讛谉 讞讟讗转 讛注讜祝 砖讛讜诪转讛 讘诪诇讬拽讛 讜诇讗 讘砖讞讬讟讛, 讜讚讘专 讝讛 诪讜转专 专拽 讘拽专讘谞讜转 讛注讜祝 砖诪爪讜讜转诐 讘讻讱.


讗诇讗 诇专' 讬讜住讬 讘专' 讞谞讬谞讗 砖讗诪专 讘砖诐 专讬砖 诇拽讬砖, 讛讗 拽讗讻讬诇 [讛专讬 讗讜讻诇] 讛讻讛谉 谞讘讬诇讛! 砖讗诐 讗讬谉 讝讛 拽专讘谉 砖诪讞讜讬讬讘 讘讜 鈥�  谞诪爪讗 砖讛讜讗 讗讜讻诇 注讜祝 砖讛讜诪转 砖诇讗 讘讗讜驻谉 讛诪讻砖讬专讜 诇讗讻讬诇讛, 讜讚讬谞讜 讻谞讘讬诇讛.


 讜诪砖讬讘讬诐:  拽住讘专 [住讘讜专 讛讜讗] 讻讚注转 专' 讬讜住讬 讘专' 讬讛讜讚讛 讛讗讜诪专 砖讗讬谉 诪爪讜转 砖讞讬讟讛 诇注讜祝 诪谉 讛转讜专讛. 砖诪谉 讛转讜专讛 讘讻诇 讚专讱 砖讘讛 诪诪讬转讬诐 讗转 讛注讜祝 讛讜讗 讻砖专, 讗诇讗 砖讞讻诪讬诐 转讬拽谞讜 砖讬砖讞讟讜 讙诐 讗转 讛注讜祝. 讜讻谉 住讘讜专 讛讜讗 讻讬 讛讘讗转 讞讜诇讬谉 讘注讝专讛 诇讗讜 讚讗讜专讬讬转讗 [诇讗 讗住讜专讛 诪谉 讛转讜专讛]  讜诇驻讬讻讱 诪砖讜诐 诪爪讜转 讞讬谞讜讱 砖讛讬讗 诪讚讘专讬 住讜驻专讬诐 谞讚讞讬诐 讗讬住讜专讬诐 讗诇讛, 砖讗祝 讛诐 讗讬谞诐 讗诇讗 诪讚讘专讬 住讜驻专讬诐.


 讜砖讜讗诇讬诐:  讜住讘专 [讜讛讗诐 住讘讜专] 专' 讬讜住讬 讛讻讬 [讻讱]? 讜讛转谞讬讗 [讜讛专讬 砖谞讬谞讜 讘讘专讬讬转讗], 专' 讬讜住讬 讘专' 讬讛讜讚讛 讗讜诪专: 诪谞讬谉 诇讞讟讗转 讛注讜祝 砖讛讬讗 讘讗讛 注诇 (讘讙诇诇) 讛住驻拽, 砖讗讬谞讛 谞讗讻诇转 鈥�/b> 转诇诪讜讚 诇讜诪专: "讜讛讝讘 讗转 讝讜讘讜 诇讝讻专 讜诇谞拽讘讛" (讜讬拽专讗 讟讜, 诇讙), 诪拽讬砖 (诪砖讜讜讛) 讛讻转讜讘 讻讗谉 谞拽讘讛 诇讝讻专, 诪讛 讝讻专 诪讘讬讗 拽专讘谉 注诇 讛讜讚讗讬 (讞讟讗 砖讬讜讚注 讘讜讜讚讗讜转 砖注砖讛 讗讜转讜 讘砖讙讙讛) 鈥� 讗祝 谞拽讘讛 诪讘讬讗讛 拽专讘谉 注诇 讛讜讚讗讬, 讜诪讛 讝讻专 诪讘讬讗 讗砖诐 转诇讜讬 注诇 讛住驻拽 鈥�/b> 讗祝 谞拽讘讛 诪讘讬讗讛 拽专讘谉 注诇 讛住驻拽. 


讜注讜讚: 诪讛 讝讻专, 诪讗讜转讜 诪讬谉 砖讛讜讗 诪讘讬讗 注诇 讛讜讚讗讬 砖讛讜讗 讞讟讗转 讘讛诪讛 诪讘讬讗 注诇 讛住驻拽 讙诐 讻谉 诪讬谉 讘讛诪讛 鈥� 讗讬诇 诇讗砖诐, 讗祝 谞拽讘讛 鈥�/b> 诪诪讬谉 砖讛讬讗 诪讘讬讗讛 注诇 讛讜讚讗讬 砖讛讜讗 注讜祝 诇讝讬讘转讛 讗讜 诇诇讬讚转讛 诪讘讬讗讛 讙诐 注诇 讛住驻拽. 诪注转讛 讬砖 诇砖讗讜诇: 讗讬 [讗诐] 讻讱 砖讬砖 讛讬拽砖 讻讝讛 讘驻住讜拽, 谞讗诪专 讙诐: 诪讛 讝讻专 诪讘讬讗 拽专讘谉 讜谞讗讻诇 拽专讘谞讜 鈥� 讗祝 谞拽讘讛 砖诪讘讬讗讛 拽专讘谉 诇讬讚讛 诪住驻拽 诪讘讬讗讛 拽专讘谉 讜谞讗讻诇! 注诇 讻讱 讗诪专转 (讬砖 诇讜诪专):

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

